钦定古今图书集成/明伦汇编/闺媛典/第144卷 > 冷复元妻林氏
## 钦定古今图书集成/明伦汇编/闺媛典/第144卷 > 冷复元妻林氏

按《丹徒县志》：“林氏，通判林万春女孙。年十八，归冷复
元，生子时敏，方四月而复元没，林年二十五，哀毁几
以身殉。父劝抚幼孤以延冷氏血食，始强食。敏稍长，
读书入太学，比闾咸高其母节，欲为请旌。林闻，泣曰：
‘不幸早失所天，薄祜可知，敢贪重典以为名乎’？闻者
叹息而止。卒年六十有七。”